Diari Oficial de la Generalitat Valenciana


Sumari del DOGV 8309, del 04-06-2018 (2018/5392)

Informació pública de l'expropiació forçosa per taxació conjunta de reserva d'aprofitament en la UE-6.
------------------------------------------------------------------------------------------------------

### Dades del document

Número de DOGV
:   8309

Data del DOGV
:   04-06-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/5392


Data del document
:   29-05-2018

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * pla d'urbanisme
    * administració local

Informació pública de l'expropiació forçosa per taxació conjunta de reserva d'aprofitament en la UE-6. [2018/5392]  
Per acord plenari de l'Ajuntament de Xaló, adoptat en sessió ordinària celebrada el 4 de maig de 2018, figura aprovat entre altres el següent acord:  
  
Primer. Iniciar el procediment d'expropiació per taxació conjunta dels terrenys inclosos en el Projecte d'expropiació de «la reserva d'aprofitament de 2.487,42 m² de sostre que havia d'haver-se fet efectiva en la UE-6, de la qual és titular la societat Porta de Xaló, SL, derivada de l'ocupació directa acordada per Acord de la Junta de Govern Local de 23 de març de 2005», en execució de la Sentencia número 659, de 21 de juliol de 2017, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana que consta en l'expedient.  
  
Segon. Sotmetre a informació pública mitjançant anuncis a inserir en el Diari Oficial de la Generalitat Valenciana i en un diari dels de major circulació de la província, perquè en el termini d'un mes, a comptar des de l'endemà de l'última de les referides publicacions, puga examinar-se la documentació i formular-s'hi observacions i al·legacions dirigits a aquest ajuntament.  
  
Tercer. El lloc de consulta de la documentació serà el Servei d'Urbanisme d'aquest ajuntament, carrer de l'Església, 27, de dilluns a divendres de 09.30 a 14.00 hores.  
  
Quart. Tractant-se d'una expropiació forçosa d'una reserva d'aprofitament no inscrita en Registre de la Propietat, i sense que s'haja comunicat a aquesta administració expropiant cap transmissió de l'aprofitament reservat, no correspon sol·licitar certificat en què s'acredite el domini i les càrregues de la següent reserva:  
Cinqué. Notificar a l'interessat el full d'apreuament, que figura en el referit projecte d'expropiació, i comunicar-li que en el termini indicat en l'apartat segon d'aquest acord podrà acceptar el full d'apreuament o rebutjar-lo i formular-ne el propi.  
En el cas de rebutjar la valoració continguda en el full d'apreuament es traslladarà l'expedient al Jurat Provincial d'Expropiació perquè fixe el preu just. El silenci de l'interessat es considerarà com a acceptació de la valoració fixada en el full d'apreuament i s'entendrà determinat definitivament el preu just.  
  
Sisé. Facultar l'alcalde president, tan àmpliament com siga procedent en dret i siga legalment necessari, perquè execute aquest acord, així com perquè dicte les resolucions i subscriga tots els documents que siguen necessaris per a l'efectivitat d'aquests acords.  
  
Xaló, 29 de maig de 2018.- L'alcalde: Joan Miquel Garcés Font.